open-index/open-wikipedia-markdown huggingface dataset:
Mononucleótido de flavina

miniatura|dereita|A forma reducida FNMH2.
O **mononucleótido de flavina** ou **flavín mononucleótido** ou **riboflavina-5′-fosfato**, abreviado como **FMN** (forma oxidada) e **FMNH2** (forma reducida), é un coencima derivado da vitamina B2.

A molécula consta dos seguintes compoñentes:
* A molécula cíclica isoaloxazina, que é a parte reactiva nas oxidorreducións.
* O ribitol, que se une á isoaloxazina e en conxunto forman a riboflavina (vitamina B2).
* Un grupo fosfato, que fosforila a posición 5' do ribitol.

O FMN funciona como grupo prostético de varias oxidorredutases, como a NADH deshidroxenase da cadea de transporte electrónico, e como cofactor noutras deshidroxenases e en certos fotorreceptores biolóxicos da luz azul (interveñen no fototropismo das plantas e na bioloxía de microorganismos).

Durante o seu ciclo catalítico prodúcese unha conversión entre a súa forma oxidada (FMN), a forma semiquinona (FMNH•) e a forma reducida (FMNH2), que ocorre en diversas  oxidorredutases. O FMN é un oxidante máis forte ca o NAD+ e é especialmente útil porque pode tomar parte tanto en transferencias dun electrón coma de dous. Os nitróxenos dos aneis da isoaloxazina da molécula son os que recollen os hidróxenos, como se ve na imaxe.
400px

Outro coencima flavínico da célula é o dinucleótido de flavina e adenina (FAD).

O FMN é a forma principal na cal se atopa na célula a riboflavina. Require máis enerxía para producirse, pero é máis soluble ca a riboflavina. Un encima chamado riboflavina quinase fosforila a riboflavina e orixina a riboflavina-5'-fosfato ou FMN.

## Colorante alimentario 
O FMN ou riboflavina-5'-fosfato utilízase como colorante alimentario co número **E101a**, e ten cor amarela-laranxa. Pódese extraer do fígado, os ovos, o leite ou a partir de lévedos. Empregase na elaboración industrial de bebidas enerxéticas e refrescantes, cereais para o almorzo, galletas, xelatinas, flans, produtos lácteos, fariñas, sopas, encurtidos, maionesas, pasteis, xeados e produtos multivitaminas. Coñécese tamén como fosfato de lactoflavina..

Outro colorante alimentario moi relacionado, o E106, é o sal sódico da riboflavina-5′-fosfato, que consiste basicamente nun sal monosódico do éster 5′-monofosfato de riboflavina. Este composto convértese rapidamente en riboflavina libre despois da súa inxestión. Atópase en moitos alimentos para bebés e rapaces pequenos como marmeladas, lácteos, e doces.

## Imaxes dos compoñentes do FMN

 Ficheiro:Ribitol structure.png|Ribitol
 Ficheiro:Isoalloxazin.svg|Isoaloxazina
 Ficheiro:Riboflavin v2.svg|Riboflavina
 Ficheiro:Phosphate Group.svg|Grupo fosfato.

## Notas
## Véxase tamén
### Outros artigos
*FAD
*NAD+
* Flavina

### Ligazóns externas
* FMN en EBI Macromolecular Structure Database
Plecoptera (avelaíña)

***Plecoptera*** é un xénero de avelaíñas da familia Erebidae.

## Descrición 
Os palpos delgados alcanzan o vértex da cabeza, onde a terceira articulación é diminuta. Antenas dos machos con longos cilios e sedas. Tórax e abdome con escamas lisas. Tibia lixeiramente peluda e espiñosa. Ás anteriores cun ápice (*apex*) case rectangular.

## Especies 
* *Plecoptera albipuncta* 	Viette, 1970
* *Plecoptera androconiata* 	Hampson, 1926
* *Plecoptera annexa* 	(Distant, 1898)
* *Plecoptera approximans* 	Hampson, 1926
* *Plecoptera arctinotata* 	(Walker, 1865)
* *Plecoptera aspila* 	(Hampson, 1910)
* *Plecoptera butkevicii* 	Hacker & Saldaitis, 2010
* *Plecoptera chalciope* 	(Strand, 1918)
* *Plecoptera costisignata* 	Hampson, 1926
* *Plecoptera delos* 	(Viette, 1972)
* *Plecoptera dentilinea* 	Hampson, 1926
* *Plecoptera dimorpha* 	Gaede, 1939
* *Plecoptera diplogramma* 	Hampson, 1926
* *Plecoptera diplosticha* 	Hampson, 1926
* *Plecoptera divergens* 	Strand, 1915
* *Plecoptera flaviceps* 	(Hampson, 1902)	
* *Plecoptera flavilinea* 	Hampson, 1910
* *Plecoptera fletcherana* 	Viette, 1966
* *Plecoptera geminilinea* 	Hampson, 1926
* *Plecoptera grisea* 	Hampson, 1910
* *Plecoptera hypoxantha* 	Hampson, 1926
* *Plecoptera infuscata* 	Hampson, 1910
* *Plecoptera inquinata* Lederer, 1857
* *Plecoptera lacinia* 	(Saalmüller, 1880)
* *Plecoptera laniata* 	Hampson, 1910
* *Plecoptera leucosticha* 	Hampson, 1926
* *Plecoptera mainty* 	Viette, 1972
* *Plecoptera major* 	(Holland, 1894)
* *Plecoptera megarthra* 	Hampson, 1910
* *Plecoptera melalepis* 	Hampson, 1910
* *Plecoptera melanoscia* 	Hampson, 1926
* *Plecoptera mesostriga* 	Hampson, 1926
* *Plecoptera misera* 	(Butler, 1883)
* *Plecoptera mollardi* 	Fletcher & Viette, 1955
* *Plecoptera nebulilinea* Walker, 1863
* *Plecoptera nigrilunata* 	Gaede, 1939
* *Plecoptera nimba* 	Fletcher & Viette, 1955
* *Plecoptera oculata*  (Moore, 1882) (from India)
* *Plecoptera ovaliplaga* 	(Warren, 1914)
* *Plecoptera poderis* 	(Wallengren, 1863)
* *Plecoptera polymorpha* 	Hampson, 1916	 
* *Plecoptera punctilineata* 	Hampson, 1910
* *Plecoptera quaesita* Swinhoe, 1885
* *Plecoptera quadrilineata*  (Moore 1882) (from India)
* *Plecoptera recens* 	Saalmüller, 1891
* *Plecoptera recta* Pagenstecher, 1886
* *Plecoptera reflexa* 	Guenée, 1852
* *Plecoptera resistens* 	(Walker, 1858)
* *Plecoptera reussi* 	Bryk, 1915
* *Plecoptera reversa* 	(Walker, 1865)
* *Plecoptera rufirena* 	(Hampson, 1902)
* *Plecoptera sakalava* 	(Viette, 1976)
* *Plecoptera sarcistis* 	Hampson, 1910
* *Plecoptera stuhlmanni* 	(Pagenstecher, 1893)
* *Plecoptera thermozona* 	Hampson, 1910
* *Plecoptera trichophora* 	Hampson, 1910
* *Plecoptera tripalis* 	(Wallengren, 1863)
* *Plecoptera uniformis*  (Moore, 1882) (from India)
* *Plecoptera violacea* (Pagenstecher, 1884)
* *Plecoptera zonaria* 	(Distant, 1898)

## Notas 
## Véxase tamén
### Ligazóns externas
* *Plecoptera* at funet.fi
Tartrazina

A **tartrazina** é un colorante sintético empregado como aditivo alimentario.

## Características 
Ten unha cor entre amarela e laranxa brillante. Extraese do petróleo. Con frecuencia emprégase mesturado con outros aditivos como o E110 ou o E133 para producir cor verde. O seu consumo frecuente considérase pouco recomendable para o ser humano.

## Usos 
Emprégase na elaboración industrial de produtos a base de peixe, mariscos, bebidas gasosas, batidos, conservas vexetais, patacas fritidas, petiscos, fariñas, sobremesas, cereais, lambonadas. flans, salsas e mostazas.

## Efectos secundarios 
O consumo excesivo de tartrazina esta asociado a casos de hiperactividade en nenos. En doses elevadas é un liberador de histamina, e pode agravar os síntomas da asma e producir eccema, urticaria e insomnio. Pode provocar intolerancia en persoas alérxicas o ácido salicílico. Esta prohibido o seu uso en varios estados membros da Unión Europea.

## Outras denominacións 
Coñécese tamén polo código E102.

## Referencias
Joan Semmel

**Joan Semmel**, nada o 19 de outubro de 1932 na cidade de Nova York, é unha pintora feminista estadounidense, profesora e escritora. É coñecida por pintar a escala grande, con espidos realistas e autorretratos do seu propio corpo dende a súa perspectiva que olla dende abaixo.

## Recoñecementos 
Entre os galardóns de Semmel cóntanse o "Women’s Caucus for Art Lifetime Achievement Award" (2013) o "Anonymous Was A Woman Award" (2007), o "Richard Florsheim Art Fund Grant" (1996), "Distinguished Alumnus Award", Cooper Union (1985),

## Notas 
## Véxase tamén 
### Ligazóns externas 
* Joan Semmel CV na Base da Arte Feminista
* Joan Semmel, páxina oficial
Danielle Harris

**Danielle Andrea Harris**, nada en Nova York o 1 de xuño de 1977, é unha actriz e directora de cine estadounidense, máis coñecida polas súas actuacións en filmes de terror, incluíndo *Halloween 4: The Return of Michael Myers* (1988), *Halloween 5: The Revenge of Michael Myers* (1989), *Halloween* (2007) e *Halloween II* (2009). Outros filmes destacables da súa filmografía son *Urban Legend* (1998), *Stake Land* (2010) e *Hatchet*, *Hatchet II* (2010) e *Hatchet III* (2013).

Alén da súa reputación no cinema de terror, Harris é coñecida como actriz infantil, cuxa carreira se formou con filmes independentes e grandes producións como *Marked for Death* (1990), *The Last Boy Scout* (1991), *Liberade a Willy* (1993) e *Daylight* (1996).

## Véxase tamén
### Ligazóns externas
* Ficha na IMDb
Igrexa de San Vicente de Cardona

miniatura|Igrexa de san Vicente de Cardona. Vista da cabeceira.
**San Vicente de Cardona** é unha igrexa románica que está situada en Cardona, bisbarra do Bages, provincia de Barcelona. Aínda que se descoñece o arquitecto da obra, sábese que o comitente foi o vizconde Bremond I (ou Bremundo; en catalán Bermon) atendendo as peticións do seu amigo o abade Oliba. Foi construída entre o 1029 e o 1040. Hoxe en día amosa un perfecto estado de conservación e para algúns autores é o máis perfecto exemplo do románico catalán e “*o modelo máis acabado que caracteriza a unha época*”. Os condes protexeron a igrexa coas doazóns e, mesmo, creárase un priorato (filial da igrexa de Cardona). O comezo da vida comunitaria, como abadía canónica comezou a partir do século X, seguindo a regra aquisgranesa.

Tras permanecer descoidada e espoliada, no 1019, o vizconde Bremon I decide reconstruíla, apoiando o impulso do abade Oliba, que tamén reformará outros centros relixiosos cataláns como Cañigó, Vic ou Ripoll. Porén, o vizconde morreu entre 1029 ou 1030 sen comezar a edificar e será a partir de entón cando comeza a construción do actual edificio románico que se consagrará en 1040, por Eribal, bispo de Urgell, príncipe e señor da igrexa e da fortaleza de Cardona, irmán e sucesor no vizcondado de Bremon.
Cara 1090, o vizconde e bispo, Ramón Folc II de Cardona, introduciu na abadía a regra de Santo Agostiño e a comunidade estará composta por un abade, 12 cóengos e algúns sacerdotes. En 1592, foi secularizada polo papa Clemente VIII, en 1794, todo o castelo se converteu nun cuartel pero a igrexa seguiu dependendo da comunidade que se trasladou á parroquial de San Miguel. Hoxe en día, as pinturas permanecen no Museo Nacional de Arte de Cataluña (MNAC).

Baixo o espazo do presbiterio e da ábsida central, a cripta se divide en 3 naves por medio de 2 fileiras de columnas monolíticas con capiteis de tipo piramidal sen decoración. Sobre elas, uns bloques de pedra serven de arrinque ás bóvedas de aresta que cobren a cripta.

## Influencia lombarda 
É de salientar a influencia lombarda en varios elementos presentes no románico catalán e en San Vicente de Cardona. A presenza de bóvedas de canón e de arestas ten antecedentes na basílica lombarda de Aliate e no templo de San Babilas de Milán (de comezos do século XI).

## Notas 
## Véxase tamén 
### Ligazóns externas
* Monestirs de Catalunya. A canónica de San Vicente.
* Ficha das pinturas do atrio de San Vicente en MNAC.
Vitascopio

miniatura|Anuncio do vitascopio
O **vitascopio** foi un primitivo proxector que Charles Francis Jenkins e Thomas Armat deron a coñecer no ano 1895.

## Descrición 
Fixeran modificacións do phantoscopio de Jenkins, que proxectaba mediante luz eléctrica sobre unha pantalla ou unha parede. O resultado desas modificacións, o vitascopio, é un gran proxector que funciona con electricidade e utiliza a luz para emitir imaxes. Esas imaxes proviñan dun filme tomado cun quinetoscopio. Usando un mecanismo intermitente, o filme pasaba a cincuenta imaxes por segundo. O obturador ábrese e péchase con cada cambio de imaxes.

## Historia 
Thomas Edison, o coñecido inventor do quinetoscopio, fora máis lento á hora de inventar un proxector, dado que a súa compañía tiña xa moitos ingresos que proviñan dos quinetoscopios individuais.

En cambio, Charles F. Jenkins xa creara o phantoscopio e o presentara en 1894 en Indiana e Woodville Latham creara o eidoloscopio, presentado en 1895. A este último axudárao un empregado de Edison, William Dickinson, que vendo o futuro que esta tecnoloxía de proxección tería, deixou a compañía de Edison converténdose eventualmente nun dos seus maiores adversarios comerciais.

Jenkins asociouse a Thomas Armat para modificar o phantoscopio, que foi presentado en público en Atlanta en 1895. Ambos remataron pelexados polos dereitos do invento.

Armat mostrou o phantoscopio a Raff e Gammon, propietarios da compañía Kinetoscopio, que recoñeceron o seu potencial. Negociaron, pois, con Armat a compra dos dereitos e pediron a aprobación de Edison. Pero unha das condicións que Edison puxo para a compra foi que se publicitase como un invento do propio Edison co nome de *vitascopio*.

A primeira presentación do vitascopio con ese nome e sendo xa propiedade de Edison foi en abril de 1896, en Nova York.

O eidoloscopio e outros sistemas de proxección foron presentados de novo copiando innovacións que o vitascopio incorporara: o cinematógrafo dos Lumière, o kineopticon de Birt Acres, e o biógrafo de Dickinson.

O vitascopio serviu a Edison para recuperar diñeiro do que perdera fronte ao cinematógrafo dos Lumière. Despois da mostra en público, o vitascopio foi distribuído por todos os Estados Unidos e presentado en Boston, Philadelphia, Atlantic City, Portland, Scranton, Nova Haven, Nova Orleáns, Nova London, Cleveland, Buffalo, San Francisco, Ashbury Park, Baltimore, Detroit, Chicago e Los Ángeles nun só verán.

O vitascopio, como pasara cos outros proxectores competidores, converteuse nunha atracción pública en moitas cidades dos Estados Unidos. Pero a compañía de Edison abandonou axiña o vitascopio para desenvolver o seu propio proxectoscopio ou quinetoscopio en 1896.

O vitascopio foi utilizado tamén por Warner Brothers en 1930 para proxectar películas como *Song of the Flame*, tentando competir con maquinaria como o magnascopio, Widevision, Natural Vision ou Fox Grandeur.
José Peñarredonda Fernández

**José Peñarredonda Fernández**, nado o 27 de outubro de 1893 e finado en febreiro de 1961, foi un militar e político galego.

## Traxectoria 
Ingresou no Exército en 1911. Capitán de infantaría, en 1917 era segundo tenente do Batallón Cazadores de las Navas en Larache (Marrocos). Na ditadura de Primo de Rivera foi presidente da Unión Patriótica de Tui. Co golpe de Estado do 18 de xullo de 1936 foi nomeado alcalde de Tui o 26 de xullo, permanecendo no cargo até o 26 de outubro de 1936. Dirixiu a represión no Baixo Miño. Participou na guerra ao mando da 3º Compañía da Bandeira Franco da Lexión estranxeira. Foi ascendido a comandante en febreiro de 1937 e estivo ao mando da IX Bandeira do Terceiro Terzo da Lexión. No mes de xullo de 1937 a Bandeira do Terzo que mandaba Peñarredonda fixo un desfile polo centro de Teruel no que "llevaba enarbolados en la punta de sus bayonetas, piernas, brazos, orejas, testículos y otros restos de un centenar de rojos hechos prisioneros en Bezas y que previamente dejados en pelota fueron fusilados con ametralladora en la plaza del pueblo...", actuación que foi protestada polo bispo. Durante a batalla do Ebro era xefe dunha das brigadas da 50 División que foi desbordada e en parte aniquilada polo exército republicano. Como consecuencia foi expedientado. Foi separado do exército en setembro de 1938. Retirouse como comandante. Finou a finais de febreiro de 1961.

## Notas 
## Véxase tamén 
### Bibliografía 
*
Psocodeos

Os **psocodeos** (**Psocodea**) son un grupo taxonómico de insectos que comprende os psocópteros (chamados en varios idiomas piollos dos libros e piollos das codias) e os verdadeiros piollos (Phthiraptera) . Anteriormente era considerado unha superorde, pero agora é xeralmente considerado polos entomólogos como orde. Malia a gran diferenza en aspecto entre psocópteros e piollos, crese que estes últimos evolucionaron a partir da antiga orde dos "Psocoptera". Psocodea contén unhas 11.000 especies, divididas en sete subordes.

## Notas
Ramón Peñarredonda Fernández

**Ramón Peñarredonda Fernández**, finado en Tui o 2 de maio de 1965, foi un avogado e político galego.

## Traxectoria
Avogado e xefe superior do Ministerio de Facenda. Foi nomeado alcalde de Tui o 26 de xaneiro de 1961, permanecendo no cargo até o seu pasamento o 2 de maio de 1965.

## Vida persoal 
Casou con María Alfranca Miguel.

## Notas 
## Véxase tamén 
### Bibliografía 
*
Brett Favre

**Brett Lorenzo Favre** (AFI: [ˈfɑːrv] &nbsp;(13px|alt=|link= escoitar)), nado o 10 de outubro de 1969 en Gulfport, Mississippi, é un ex xogador profesional de fútbol americano estadounidense que xogaba na posición de quarterback. A maior parte da súa carreira xogou para os Green Bay Packers da National Football League (NFL), aínda que durante os seus 20 anos na competición tamén formou parte dos Atlanta Falcons, New York Jets e Minnesota Vikings. Favre foi o primeiro quarterback da historia da NFL en superar os 500 pases de touchdown, as 70.000 iardas de pase, os 6.000 pases completos e as 10.000 tentativas de pase.

Favre foi o quarterback titular da Universidade de Southern Mississippi durante catro anos, sendo posteriormente seleccionado na segunda rolda do Draft da NFL polos Atlanta Falcons (33º posto). Tras finalizar a súa primeira temporada, foi traspasado aos Green Bay Packers en troques dunha elección de primeira rolda (a 19º) do Draft de 1992. Tras catro partidos co equipo de Wisconsin, Favre fíxose coa titularidade ao substituír a un mancado Don Majkowski, sendo desde ese momento até 2007 titular en todos os partidos de liga. En 2008 foi traspasado aos New York Jets, onde foi titular até que o 18 de agosto de 2009 é de novo traspasado, esta vez aos Minnesota Vikings, onde seguiu a ser titular. Isto fai que Favre posúa o récord de titularidades consecutivas na NFL con 297 (321 se se inclúen os playoffs).

Favre é o único xogador en gañar o título de Mellor xogador da NFL (MVP) en tres anos consecutivos, alén dun dos únicos seis quarterbacks en conseguilo para despois ser o MVP da Super Bowl. A nivel colectivo, gañou oito títulos de división (1995, 1996, 1997, 2002, 2003, 2004, 2007, 2009), cinco títulos da Conferencia NFC (1995, 1996, 1997, 2007, 2009) e dúas aparicións na Super Bowl (XXXI e XXXII), gañando a primeira delas. Alcumado "The Gunslinger", Favre foi introducido no Salón da Fama do Fútbol Profesional de 2016.

## Notas 
## Véxase tamén 
### Ligazóns externas 
* Sitio web oficial
Zuma (videoxogo)

***Zuma*** é un videoxogo de crebacabezas estreado por PopCap Games. Pode ser xogado en liña e de balde en varias páxinas, e tamén está dispoñbile para diferentes plataformas, incluíndo PDAs, teléfonos móbiles e o iPod. Unha versión mellorada, chamada *Zuma Deluxe*, está dispoñible en Windows e Mac OS X, e tamén hai versións Xbox Live Arcade para Xbox 360 e PlayStation Network para PlayStation 3.

## Notas
Bomberman

(tamén coñecido como ***Dynablaster*** ou ***Dyna Blaster*** en Europa) é unha franquía de videoxogos de estratexia e crebacabezas orixinalmente desenvolvido por Hudson Soft.

## Notas 
## Véxase tamén 
### Outros artigos 
* *Bomber Man World*
### Ligazóns externas 
*Bomberman en MobyGames
Peppa Pig

***Peppa Pig*** é unha serie de televisión británica de animación infantil dirixida e producida por Astley Baker Davies, que foi emitida orixinalmente o 6 de maio de 2004, e é distribuída por E1 Kids. Tivo un hiato de dous anos e volveu emitirse o 14 de febreiro de 2015. No presente, foron emitidas catro tempadas, estando a quinta aínda en emisión. Emítese en 180 territorios.

O 31 de decembro de 2019, Hasbro adquiriu Entertainment One, incluíndo a franquía de *Peppa Pig*, logo dun acordo por valor de 3,8 billóns de dólares. O 31 de xaneiro de 2020, Harley Bird anunciou que abandonaría o papel de Peppa Pig.

O 16 de marzo de 2021, anunciouse que a serie sería renovada até o ano 2027. Porén, os creadores orixinais e o estudio (Astley Baker Davies) abandonarán a produción e serán substituídos por Karrot Entertainment (produtores de *Sarah & Duck*).

## Notas 
## Véxase tamén 
### Ligazóns externas 
* Páxina oficial
*
José Jurado Romero

**José Jurado Romero**, nado en Tui e finado no mesmo concello o 28 de febreiro de 1971, foi un médico e político galego.

## Traxectoria 
Fillo de Sabino Jurado. Médico casado na Guarda. Membro da Falange da Guarda, logo do golpe de Estado do 18 de xullo de 1936 foi nomeado concelleiro-síndico da Guarda na corporación presidida por Francisco Moreno Álvarez, pero foi cesado fulminantemente polo Gobernador civil, en vista dos informes sobre os seus  excesos na represión contra os republicanos guardeses. Foi nomeado alcalde de Tui o 11 de setembro de 1951. En marzo de 1952 foi elixido deputado provincial. Permaneceu na alcaldía de Tui até o 10 de xullo de 1957. Finou en Tui o 28 de febreiro de 1971.

## Vida persoal 
Casou con María de los Ángeles Alonso Martínez e foi pai de José María e María de los Ángeles Jurado Alonso.

## Notas 
## Véxase tamén 
### Bibliografía 
*
Craig Womack

**Craig Womack**, nado o 28 de febreiro de 1960, é un autor e profesor de literatura nativa americana. De ascendencia creek-cherokee, Womack é máis coñecido por *Red on Red: Native American Literary Separatism*, un libro de crítica literaria no que argumenta que o foco dominante dos estudos académicos da literatura dos indios dos Estados Unidos está mal. No canto de empregar os enfoques postestruturais e postcoloniais que non teñen a súa base na cultura ou experiencia nativa, Womack afirma que o traballo da crítica nativa debe desenvolver modelos tribais de crítica. Xunto con Robert Allen Warrioe, Jace Weaver e Greg Sarris, Womack é clasificado como un estudoso da literatura dos nativos americanos de segunda xeración, un grupo que ten significativamente alterado o uso das metodoloxías críticas empregadas no achegamento á literatura nativa americana.

Womack tamén ten escrito un novela, *Drowning in Fire*, sobre a vida dos mozos homosexuais nativos americanos.

Actualmente, Womack traballou como profesor na Universidade de Emory, especializada en literatura nativa americana.

## Obra 
**Drowning in Fire*, novela,  2001
**Red on Red*, 1999.
*"Baptists and Witches: Multiple Jurisdictions in a Muskogee Creek Story" *Southern Spaces*. 17 de xullo de 2007.
*Craig S. Womack, Daniel Heath Justice, Christopher B. Teuton *Reasoning Together: The Native Critics Collective*  University of Oklahoma Press, 2008
* Craig S. Womack Art as performance, story as criticism: reflections on native literary aesthetics University of Oklahoma Press, 2009
* Brooks, Lisa, Michael Elliott, Arnold Krupat, Elvira Pulitano, Craig Womack. "Cosmopolitanism and Nationalism in Native American Literature: A Panel Discussion." *Southern Spaces*, 21 de xuño de 2011.

## Notas 
## Véxase tamén 
### Ligazóns externas 
* Womack Universidade de Oklahoma listaxe
* *Canonizing Craig Womack*, nun artigo en American Indian Trimestral.
* Entrevista de 2005 a blogccritics revista
Mar de Åland

O **mar de Åland** (; ) é un mar intracontinental do mar Báltico, concretamente do golfo de Botnia. Sitúase entre o arquipélago de Åland ao leste, e a costa occidental de Suecia ao oeste. Conecta o mar de Botnia o norte co mar Báltico o sur. A súa profundidade varía: de 200 a 300 metros no norte, algo menos no sur e de 70 a 80 metros entre ambos.

Moitos transbordadores desprazanse entre Finlandia e Suecia atravesando o mar de Åland.
## Notas
Alejandro Curty Pena

**Alejandro Curty Pena**, nado en Vigo o 17 de maio de 1876 e finado en Vigo o 15 de abril de 1944, onde ocupou a cátedra de Modelado e Debuxo.

Estudou na Escola de Belas Artes de 1ª clase de Sevilla, con premio en todas as e tamén foi premiado en Madrid  na Escola de Belas Artes de San Fernando e nas escolas centrais de Artes e Oficios de Madrid, neste último caso en Cerámica. Acadou unha pensión para viaxar a Roma concedida polo concello de Vigo., así como  é súa a que leva o nome de Sanxurxo Badía na avenida homónima.

Foi un bo amigo do xornalista Avelino Rodríguez Elías. Foi condecorado coa Medalla de ouro da Cruz vermella española.

## Notas 
## Véxase tamén 
### Ligazóns externas 
* "Alejandro Curty esculpió la placa de la calle Sanjurjo Badía", artigo en *La Voz de Galicia*, 15 de agosto de 2007 .
A impaciencia do corazón

***A impaciencia do corazón*** (en ) é unha novela escrita en lingua alemá polo austríaco Stefan Zweig e publicada en 1939.

Foi traducida ó galego por Rosa Marta Gómez Pato e foi publicada pola Editorial Hugin e Munin no ano 2018.

## Trama 
O tenente Anton Hofmiller é convidado á mansión do húngaro Lajos von Kekesfalva. Alí coñecerá a súa filla Edith, lisiada e confinada a estar en cadeira de rodas. O mozo experimenta por ela unha intensa compaixón e, en certa medida, alimenta un amor que el mesmo non corresponde. Cando Edith se decata da falsidade nos sentimentos del, suicídase. Co peso da culpa, Hofmiller acode á fronte da primeira guerra mundial, onde dá nun heroe aos ollos dos demais.

## Notas 
## Véxase tamén 
### Ligazóns externas 
* Texto na lingua orixinal no proxecto Gutenberg .
Baude Cordier

dereita|miniatura|Partitura do  rondó de Cordier de tema amoroso *Belle, Bonne, Sage*, en forma de corazón, con notas vermellas que indican alteracións rítimicas.
**Baude Cordier**, nado cara a 1380 en Reims e finado antes de 1440, foi un compositor francés de música renacentista. Suxeriuse nalgunha ocasión que Cordier era o pseudónimo de Baude Fresnel. As súas composicións considéranse entre as máis representativas da *ars subtilior*. En liña con esa tendencia cultural, utilizaba adoito a cor vermella na súa notación para indicar alteracións rítmicas.

## Composicións 
Chegaron a nós tan só dez cancións seculares de Cordier, a maioría delas rondós:
* Algunhas delas, ritmicamente complexas, pertencen ao estilo francés da *ars subtilior*, como *Amans amés secretement*.
*miniatura|*Belle, bone, sage*, de Baude Cordier.Outras son máis sinxelas, cunha grande énfase na melodía lírica, como *Belle, Bonne, Sage*; o seu manuscrito ten a forma dun corazón.
dereita|miniatura|240x240px|Manuscrito da partitura de *Tout par compas suy composés*.Foi tamén autor dun canon circular titulado *Tout par compas suy composés*, cuxo manuscrito está escrito nun círculo.

## Notas 
## Véxase tamén 
### Ligazóns externas 
* ''*. En *IMSLP Petrucci Music Library*.
* *Partituras de Baude Cordier *. En *Choral Public Domain Library''.
Torpedo (arma)

[miniatura|250px|Torpedo no exterior do *Museu do Expedicionário*. [Curitiba, Estado do Paraná, Brasil.]]

Un **torpedo** moderno é un proxectil autopropulsado que se despraza por debaixo da auga estando deseñado para detonar na proximidade ou en contacto cun obxectivo.

## Etimoloxía 
A palabra *torpedo* é de orixe latina. En tempos do Imperio romano, o torpedo era o nome de certos peixes capaces de causar choques eléctricos para defendérense, como o peixe gato da conca do Nilo ou a raia eléctrica, tamén chamada 'peixe torpedo'. Como eses choques podían deixar atontadas ás súas vítimas, xurdiu no propio latín a nova palabra *torpedo* co sentido de 'aparvamento' ou 'entorpecemento', derivada do verbo *torpere* 'agarrotarse', 'quedar paralizado'. Actualmente estes artefactos son as denominadas minas mariñas e foron moi utilizadas a partir da Guerra de Secesión.

Pero foi o enxeñeiro británico Robert Whitehead quen inventou o torpedo como arma con movemento propio, impulsado por un dispositivo de aire comprimido que lle permitía desprazarse a sete quilómetros por hora.

A utilización de torpedos incentivou o desenvolvemento dun novo tipo de embarcación lixeira para o seu uso, que se coñece como lancha torpedeira.

## Torpedos actuais 
miniatura|Lanzamento dun torpedo lixeiro *Mark-46* desde un tubo lanzatorpedos dun buque de guerra.
Un torpedo actual, como o *Mark-48*, contén o equivalente a 550&nbsp;kg de TNT.

Este explosivo ve maximizado o seu efecto cando o artefacto estala baixo a quilla do obxectivo, en lugar de golpealo lateralmente.

Cando a detonación ocorre baixo a quilla, a onda de presión resultante eleva o navío, e pode romper a súa quilla no proceso.

Cando o navío descende novamente, recibe novos efectos destrutivos cando a explosión en si mesma atravesa a área previamente danada.

O efecto destrutor combinado adoita partir pola metade obxectivos pequenos, e danar severamente buques de máis desprazamento.

## Notas 
## Véxase tamén 
### Ligazóns externas 
* torpedo en elcastellano.org .
Steve Irwin

**Stephen Robert** "**Steve**" **Irwin**, nado o 22 de febreiro de 1962, e finado o 4 de setembro de 2006, alcumado "**O cazador de crocodilos**", era un experto da natureza australiano e personalidade televisiva. Irwin conseguiu a fama mundialmente grazas á serie televisiva *The Crocodile Hunter*, un documental emitido internacionalmente sobre a vida salvaxe, co-presentado coa súa muller Terri. Xuntos, a parella posuía e xestionaba o Zoo de Australia, fundado polos pais de Irwin en Beerwah, uns 80 quilómetros ó norte da capital do estado de Queensland, Brisbane.

Irwin morreu o 4 de setembro de 2006 despois de ser apuñalado no peito polo aguillón dunha raia mentres filmaba un filme documental submarino titulado ''Ocean's Deadliest*. A Sociedade de Conservación Sea Sheperd chamou ó barco MY *Steve Irwin'' na súa honra.

## Véxase tamén 
### Ligazóns externas 
*
A Capelada

O topónimo **A Capelada** pode referirse a:

;En Galiza
***A Capelada**, lugar da parroquia de Veiga, no concello de Ortigueira.

;Monte de Galiza
***Serra da Capelada**, serra galega localizada na provincia da Coruña, concretamente nos concellos de Cedeira e Ortigueira e sobre todo na parte occidental do concello de Cariño.

## Véxase tamén
### Outros artigos
Caraña

O topónimo **Caraña** pode referirse a:

;En Galiza
***Caraña de Abaixo**, lugar da parroquia de Tiobre, no concello de Betanzos;
***Caraña de Arriba**, lugar da parroquia de Tiobre, no concello de Betanzos;
***Caraña do Medio**, lugar da parroquia de Tiobre, no concello de Betanzos.

## Véxase tamén
### Outros artigos
A selva esmeralda

***A selva esmeralda*** (en ) é un filme británico dirixido por John Boorman que se estreou en 1985. É un filme de aventuras ambientado na selva chuviosa do Brasil. Está inspirado nunha historia real. Estreouse fóra de competición no Festival de Cannes de 1985.

Estreouse en galego o 22 de agosto de 1993 na TVG.

## Personaxes 
* Powers Boothe como Bill Markham
* Meg Foster como Jean Markham
* Charley Boorman como Tomme/Tommy Markham
** William Rodriguez como Tommy Markham de neno
* Estee Chandler como Heather Markham
** Yara Vaneau como Heather Markham de neno
* Rui Polanah como Xefe Wanadi
* Dira Paes como Kachiri
* Eduardo Conde como Werner
* Ariel Coelho como Padre Leduc
* Peter Marinker como Perreira
* Claudio Moreno como Jacareh, Xefe da tribo feroz
* Mario Borges como Costa
* Átila Iório como Comerciante
* Gabriel Archanjo como Comerciante
* Gracindo Júnior como Carlos
* Arthur Muhlenberg como Rico
* Chico Terto como Paulo

Resto de membros da tribo invisible
* Maria Helena Velasco como Uluru
* Tetchie Agbayani como Caia
* Paulo Vinicius como Mapi
* Aloiso Flores como Samanpo
* Joao Mauricio como Mono
* Isabel Bicudo como curmá de Kachiri
* Patricia Prisco como curmá de Kachiri
* Silvana de Faria como Pequi

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Eleccións municipais en Cerdedo-Cotobade

[miniatura|dereita|[Galería de imaxes de casas dos concellos de Galicia|Casa do concello de Cerdedo-Cotobade]]
O concello de Cerdedo-Cotobade foi creado o 18 de outubro de 2016. Dende esa data ata as primeiras eleccións municipais celebradas no ano 2019, o concello estivo rexido por unha comisión xestora de 20 membros.. Estes foron os resultados das eleccións municipais no concello de Cerdedo-Cotobade dende 2019.

## Comparativa de todas as eleccións

ImageSize = width:720 height:460
PlotArea = width:450 height:300 left:50 bottom:150
Legend = columns:1 left:52 top:100 columnwidth:100

DateFormat = yyyy
Period = from:0 till:13
TimeAxis = orientation:vertical
ScaleMajor = unit:year increment:1 start:0
Colors= 
  id:AO     value:black
  id:PPdeG  value:rgb(0.00,0.37,0.72) legend:PPdeG
  id:PSdeG  value:rgb(0.85,0.16,0.11) legend:PSdeG-PSOE
  id:BNG    value:rgb(0.64,0.78,0.89) legend:BNG

PlotData=
  width:25 mark:(line,white) align:left fontsize:7

  bar:Total_13

  #2019
  bar:2019
  from:0 till:9 color:PPdeG text:PPdeG (9)
  from:9 till:12 color:PSdeG text:PSdeG (3)
  from:12 till:13 color:BNG text:BNG (1)
  
  #2023
  bar:2023
  from:0  till:10  color:PPdeG   text:PP (10)
  from:10 till:12  color:PSdeG   text:PSdeG (2)
  from:12 till:13  color:BNG     text:BNG (1)

TextData=
  pos:(250,95) text:"Distribución de concelleiros en Cerdedo-Cotobade"
  pos:(250,80) text:"nas eleccións municipais."

### Participación

ImageSize  = width:720 height:460
PlotArea   = width:450  height:300 left:50 bottom:150
Legend    = columns:1 left:52 top:100 columnwidth:100

DateFormat = yyyy
Period     = from:0 till:100
TimeAxis   = orientation:vertical
ScaleMajor = unit:year increment:10 start:0
Colors= 
  id:AO         value:black
  id:Cand       value:brightgreen legend:%_Votos_a_Candidaturas
  id:BrNu       value:pink        legend:%_Votos_Brancos_e_Nulos
  id:Abs        value:red         legend:%_Abstencións

PlotData=
  width:25 mark:(line,white) align:left fontsize:7

  bar:Total_100%

  #2019
  bar:2019
  from:0  till:75      color:Cand text:75,4%
  from:75 till:77      color:BrNu text:1,5%
  from:77 till:100     color:Abs  text:23%

  #2023
  bar:2023
  from:0  till:73     color:Cand text:73,1%
  from:73 till:75     color:BrNu text:1,6%
  from:75 till:100    color:Abs  text:25,4%

TextData=
  pos:(300,90) text:"Porcentaxes de votos a candidaturas, brancos/nulos"
  pos:(300,75) text:"e abstencións nas eleccións municipais en Cerdedo-Cotobade,"
  pos:(300,60) text:"sobre o total do censo."

## Resultados das Eleccións Municipais 
### 2019
***Alcalde**: Jorge Cubela López — PPdeG
***Candidaturas**: Jorge Cubela López (PPdeG) • Ernesto Manuel Filgueira Touriño (BNG) • María Lino Garrido Garrido (PSdeG-PSOE)

|}

### 2023
***Alcalde**: Jorge Cubela López — PP
***Candidaturas**: Jorge Cubela López (PP) • Ernesto Manuel Filgueira Touriño (BNG) • Ana Couto Cerviño (PSdeG-PSOE).

|}

## Notas
## Véxase tamén 
### Outros artigos 
*Eleccións municipais en Cerdedo
*Eleccións municipais en Cotobade
Thalassa (banda)

**Thalassa** foi un grupo de orixe grega principalmente coñecido pola súa participación no Festival da Canción de Eurovisión 1998.

## Traxectoria 
A banda foi formada polos músicos Yiannis Valvis e Dionisia Karoki exclusivamente para participar no Festival de Eurovisión. O dúo participou na correspondente final nacional do seu país para representar a Grecia no certame. Finalmente, o grupo conseguiu o primeiro posto coa súa canción "Mia Krifi Evesthisia" (en grego, Μια κρυφή ευαισθησία; en galego, "Unha Sensibilidade Oculta"), obtendo o dereito de viaxar a Birmingham, Reino Unido para representar ao país helénico. Posteriormente, moitos participantes da devandita competencia alegaron que a vitoria do dueto fora unha fraude.

Durante os seus correspondentes ensaios en Birmingham, Valvis tivo varias pelexas co director do show polo que finalmente foi expulsado do recinto e prohibíuselle formar parte da presentación. El observou o espectáculo desde a súa habitación no hotel que os aloxaba, sendo vixiado por dous gardas de seguridade. Thalassa actuou en segundo lugar e conseguiron ao final da noite só 12 puntos (de Chipre) e situáronse no 20° lugar de entre 25 participantes.

Despois disto, o dúo separouse. Dionisia Karoki traballou como corista para varios artistas de orixe grega e, na actualidade, desempéñase como profesora de canto nunha escola musical privada. Yiannis Valvis traballa como enxeñeiro de son nunha estación de radio en Grecia chamada Best Radio.

O único simple en CD publicado por Thalassa foi de carácter promocional. Devandito exemplar contén a canción coa que participaron en Eurovisión, dúas remixes do mesmo (coa voz dunha cantante non acreditada), e a canción "Kosme Cinema", coa que tentaron competir na preselección do seu país para o festival de 1998. A pesar de ter pouca cobertura radial, a canción conseguiu chegar á cima da lista de éxitos da estación radial grega FLY FM 89.7.

## Discografía 
; Sinxelos
* "Mia Krifi Evesthisia" (1998) (só promocional)

## Notas
Egon Schiele

**Egon Leo Adolf Schiele**, nado en Tulln an der Donau, Imperio Austrohúngaro o 12 de xuño de 1890 e finado en Viena o 31 de outubro de 1918, foi un pintor e gravador austríaco, contemporáneo e discípulo de Gustav Klimt.

## Traxectoria 
Foi un dos grandes artistas figurativos de principios do século XX e xunto con Oskar Kokoschka formou o que se coñece por expresionismo austríaco. A súa vida estivo rodeada por unha aura de misticismo: de talento moi precoz, faleceu aos 28 anos. A pesar da súa curta vida, a súa obra é moi extensa: unhas trescentas corenta pinturas e dúas mil oitocentas acuarelas e debuxos. Na súa obra creativa figuran tamén poemas e experimentos fotográficos. O seu particular estilo situouno entre os movementos expresionistas, especialmente da Secesión vienesa, cunha tipoloxía moi persoal.

As principais obras de Schiele consérvanse en Viena distribuídas entre a Österreichische Galerie Belvedere e o Leopold Museum inaugurado no ano 2001. Ademais, a meirande parte da súa colección de debuxos atópase no Albertina, tamén en Viena.

## Galería 

Ficheiro:Egon Schiele - Self-Portrait with Physalis - Google Art Project.jpg|*Autorretrato con Physalis*
Ficheiro:Egon Schiele - Gustav Klimt im blauen Malerkittel - 1913.jpeg|*Gustav Klimt en azul Malerkittel*
Ficheiro:Schiele - Selbstbildnis, 1911, 104207.jpg|*Autorretrato con recipiente negro*
Ficheiro:Egon Schiele - Portrait of Wally Neuzil - Google Art Project.jpg|*Retrato de Wally Neuzil*

## Véxase tamén 
### Bibliografía 
*
*
*
*
*
*
*
*
*

### Ligazóns externas 
* Egon Schiele Pictorial Histories
* Egon Schiele en francés 
* Egon Schiele. Pinturas
José Casal Aboy

**José Casal Aboy**, finado en Tui o 1 de xullo de 1969, foi un médico e político galego.

## Traxectoria
Fillo de Manuel Casal Sayáns. Foi médico titular do concello de Tomiño. Concelleiro en Tui e segundo tenente-alcalde nos anos sesenta, foi nomeado alcalde de Tui o 19 de xullo de 1965, permanecendo até o 22 de marzo de 1969. Foi deputado provincial.

## Recoñecementos 
*Cruz de Caballero de la Orden de Cisneros (1968).

## Notas 
## Véxase tamén
### Bibliografía
*
Teodosio Baquero Fortes

**Teodosio Baquero Fortes** foi un avogado e político galego.

## Traxectoria
Foi nomeado alcalde de Tui o 25 de setembro de 1969, permanecendo até o 17 de setembro de 1973.

## Véxase tamén
### Bibliografía
*
Cidade satélite

**Cidade satélite** é unha designación usada para referirse a centros urbanos xurdidos nas aforas dunha cidade calquera, tipicamente para traer algún beneficio á cidade núcleo da zona.

## No Brasil 
No Brasil, comunmente reciben a denominación de "cidades-satélites", os centros urbanos do Distrito Federal, excepto o Plano Piloto, por ser o núcleo da zona.

## En Portugal 
No caso de Portugal, tal parece sobre todo nas áreas metropolitanas da Grande Lisboa e do Grande Porto; así, serían "cidades-satélites", no caso da primeira, cidades (e vilas de gran dimensión) como: Amadora, Agualva-Cacém, Queluz, Sintra, Cascais, Oeiras, Odivelas, Loures, Sacavém, Alverca, Vila Franca de Xira, Almada, Seixal, Corroios, Amora ou Barreiro.

No caso do Porto, Vila Nova de Gaia, Matosinhos, Gondomar, Maia ou Vila do Conde.
Carabelos

O topónimo **Carabelos** pode referirse a:

;En Galiza
*A **illote de Carabelos**, illote das illas Cíes, na illa do Medio;
***Carabelos**, lugar da parroquia da Medorra, no concello de Montederramo;
***Carabelos**, lugar da parroquia de Mourente, no concello de Pontevedra;
***Carabelos**, lugar da parroquia de Berreo, no concello de Trazo;
***Os Carabelos**, lugar da parroquia de Pereira, no concello de Ordes.

## Véxase tamén
### Outros artigos
***Carcabelos**, lugar da parroquia de Almeiras, no concello de Culleredo.
RD-0105

**RD-0105** é a designación dun tipo de motor foguete utilizado na última etapa dos foguetes Vostok e Vostok-L, derivados do mísil R-7 e ambos usados para o lanzamento de naves espaciais non tripuladas. Tamén é coñecido como **RO-05**, **8D714** e **RD-448**.

## Características 
Os motores RD-0105 foron deseñados por Kosberg e funcionaban alimentados por osíxeno líquido e queroseno. Tiñan un pulo de 49,40 kN. Usáronse para poñer en órbita tanto satélites terrestres como sondas lunares.

## Notas 
## Véxase tamén 
### Bibliografía 
*
*
*

### Outros artigos 
*RD-0106
*RD-0107
*RD-0108
*RD-0109
*RD-0110
*RD-0124
Maarten Houttuyn

miniatura|130px|Portada do 1º vol. de *Natuurlijke Historie*.
**Maarten** (**Martin** ou **Martinus**) **Houttuyn**, nado en 1720 en Hoorn (hoxe na provicia de Holanda Setentrional, Países Baixos), e finado en 1798, foi un médico e naturalista neerlandés.

## Traxectoria 
Nado no seo dunha comunidade menonita, Houttuyn estudou medicina en Leyden, onde exerceu algúns anos despois de defender a súa tese de doutoramento, en 1749.

## Obras principais 
* *Natuurlyke Historie of uitvoerige Beschrÿving der Dieren, Planten en Mineraalen, volgens het Samenstel van der Heer Linnaeus*. 37 vol., Amsterdam, 1761–1785.
** Deel 1, Stuk 1–18: *Dieren*. 1761–1773, 143 ill.
** Deel 2, Stuk 1–14: *Planten*. 1773–1783, 105 ill.
** Deel 3, Stuk 1–5: *Mineralen*. 1780–1785, 48 ill.
* Sepp, J. C. [& Houttuyn, M.], «Houtkunde, behelzende de afbeeldingen van meest alle bekende, in- en uitlandsche houten die tot den huis- en scheepsbouw, tot schrynwerk, werktuigen en gereedschappen, tot verwstoffen en in de geneeskunde, worden gebruikt... », 2 vols, Amsterdam, 1791-1795, 106 láminas en cor (Ler en liña (pdf)). Consultada o 18 de decembro de 2016.

## Abreviaturas 
* A abreviatura **Houtt.** emprégase para indicar a Maartin Houttuyn como autoridade na descrición e clasificación científica dos vexetais.
* A abreviatura **Houttuyn** emprégase para recoñecer a  como autoridade na descrición e taxonomía en zooloxía.

## Epónimo 
Carl Peter Thunberg nomeou na súa honra o xénero *Houttuynia* (*Saururaceae*).

## Notas 
## Véxase tamén 
### Bibliografía 
* M. Boeseman (1997). Collectors and Fish Collections of the Rijksmuseum van Natuurlijke Historie in Leiden, Netherlands (1820-1980), Collection building in ichthyology and herpetology (PIETSCH T.W.ANDERSON W.D. dir.), *Special publication, number 3*, American Society of Ichthyologists and Herpetologists : 81-100. ISBN 0-935868-91-7.
* D. O. Wijnands, «The letters of Maarten Houttuyn to Carl Peter Thunberg (1780-1790)», *Proceedings of the Koninklijke Nederlandse Akademie van Wetenschappen. Series C, Biological and Medical Sciences*, vol. 93, 1990, p.&nbsp;77-95.
* M. Boeseman & W. de Ligny (2004): "Martinus Houttuyn (1720-1798) and his contributions to the natural sciences, with emphasis on zoology". *Zoologische Verhandelingen Leiden* **349**; 1-222. Ler en liña (pdf). Consultada o 18 de decembro de 2016.

### Ligazóns externas 
* F. A. Stafleu (1971):  "Houttuyn, Maarten (Martin) (1720-1798)" en *Linnaeus and the Linnaeans* . Consultada o 18 de decembro de 2016.
Satellite Catalog Number

**Satellite Catalog Number** (**Número de Catálogo do Satélite**), (tamén coñecido como **NORAD Catalog Number**, **NASA catalog number**, **USSPACECOM object number** ou sinxelamente **Catalog number** e variantes semellantes) é un número secuencial de 5 díxitos asignado polo USSPACECOM para todos os satélites que orbitan a Terra coa finalidade da súa identificación. Antes de que USSPACECOM, o catálogo foi apoiada por NORAD. O primeiro obxecto catalogado, número de catálogo 00001, é a última etapa do foguete que puxo en funcionamento o Sputnik 1.

En decembro de 2012, o Catálogo Mestre da NSSDC fixo unha lista de 6916 satélites lanzado en órbita dende 1957, o último deles Kwangmyongsong-3 Unidade 2, o 12 de decembro de 2012.

## Notas 
## Véxase tamén 
### Ligazóns externas 
* NSSDC Master Catalog
* NSSDC Master Catalog Spacecraft query
* NSSDC SPACEWARN Bulletin
* Space-Track
* US space objects registry 
* UK space objects registry
* UN space objects registry
* Mirror of UN space objects registry with commentary by Jonathan McDowell of Jonathan's Space Report
* CelesTrak
* CelesTrak SATCAT search 
* N2YO
* Heavens-Above
* Gunter's Space Page
* JPL Orbital Element Database
RD-0110

**RD-0110** é a designación dun tipo de motor foguete utilizado na última etapa dos foguetes Molniya M e Soiuz entre 1964 e 1969. Tamén é coñecido como **11D55** e **RD-461**. Os RD-0109 derivan dos motores RD-0107.

## Características 
Os motores RD-0110 foron deseñados por Kosberg e funcionaban alimentados por osíxeno líquido e queroseno. Tiñan un pulo de 297,90 kN. Usáronse para poñer en órbita naves tripuladas e non tripuladas.

## Notas 
## Véxase tamén 
### Bibliografía 
*
*

### Outros artigos 
*RD-0105
*RD-0106
*RD-0107
*RD-0108
*RD-0109
*RD-0124
Alejo Núñez Pascual

**Alejo Núñez Pascual** foi un político galego.

## Traxectoria
Foi nomeado alcalde de Tui o 17 de setembro de 1973, permanecendo no cargo até o 19 de abril de 1979. Foi deputado provincial.

## Véxase tamén
### Bibliografía
*
Don Hutson

**Donald Montgomery Hutson**, nado o 31 de xaneiro de 1913 en Pine Bluff (Arcansas) e finado o 26 de xuño de 1997 en Rancho Mirage, California, foi un xogador profesional estadounidense de fútbol americano que xogaba na posición de split end.

## Véxase tamén 
### Ligazóns externas 
* Estatísticas na web da NFL
Ángel Álvarez Durán

**Ángel Álvarez Durán**, coñecido como **Geluco**, nado en 1931 e finado en Vigo o 24 de marzo de 1998, foi un avogado e político galego.

## Traxectoria
Fillo de Ángel Álvarez Pérez. Nas primeiras eleccións democráticas encabezou a candidatura da UCD á alcaldía de Tui e foi elixido alcalde. Nas municipais de 1983 encabezou a candidatura do Partido Galeguista e volveu ser elixido alcalde grazas a un pacto de goberno. Nas municipais de 1987 encabezou a candidatura de Independentes de Galicia, perdendo a alcaldía en favor de Juan Manuel Diz Guedes, de Unión Tudense. Mántivose como concelleiro de Converxencia Nacionalista Galega tralas eleccións de 1991 e 1995, chegando a apoiar a moción de censura de febreiro de 1998 que descabalgou a Miguel Ángel Capón Rey en favor de Antonio Fernández Rocha, se ben non entrou a formar parte do seu goberno e se mantivo na oposición ata o seu falecemento.

## Notas 
## Véxase tamén
### Bibliografía
*

### Outros artigos
*Eleccións municipais en Tui
Daniel Lambert (homónimos)

**Daniel Lambert** pode referirse a:

*Daniel Lambert (1770–1809), carceleiro e criador de animais inglés famoso polo seu gran tamaño corporal.
*Daniel Lambert, alcalde da Cidade de Londres en 1741.
*Dan Lambert (nado en 1970), xogador de hóckey sobre xeo canadense.
*Douglas Lambert (1883-1915), xogador de rugby inglés coñecido polo nome de Daniel Lambert.
Tropicos

**Tropicos** é unha base de datos  de botánica que contén información taxonómica das plantas, principalmente da ecozona neotropical (América Central e América do Sur). É mantido polo Xardín Botánico de Missouri e foi estabelecido hai 25 anos. A base de datos contén imaxes e datos taxonómicos e bibliográficos de máis que 4,2 millóns de especies de plantas. Ademais, contén datos de 49.000 publicacións científicas. A base de datos pode ser consultada en inglés, francés, e español. Os rexistros máis antigos na base de datos son de 1703.

## Notas 
## Véxase tamén 
### Ligazóns externas 
* Páxina oficial
Vince Lombardi

**Vincent Thomas Lombardi**, nado o 11 de xuño de 1913 en Brooklyn (Nova York) e finado o 3 de setembro de 1970 en Washington, D.C., foi un adestrador de fútbol americano estadounidense de ascendencia italiana. Lombardi foi adestrador xefe dos Green Bay Packers da National Football League (NFL) entre 1959 e 1967 e dos Washington Redskins por unha temporada (1969). Antes, comezara a súa carreira como técnico no posto de coordinador ofensivo dos New York Giants. Ademais, foi director xeral dos Packers en 1968. Gañou con esa franquía as dúas primeiras Super Bowls da historia. O seu rexistro en tempada regular é 96-34-6, mentres que en playoff é un destacábel 9-1. Isto fai un total de 105 vitorias, 35 derrotas e 6 empates.

Lombardi morreu en 1970 dun cancro de colon que lle diagnosticaron en xuño de 1970, semanas antes de dirixir o seu segundo campamento de adestramento á fronte dos Redskins. Unha semana antes da súa morte, a NFL nomeou o trofeo do campión do Super Bowl "Trofeo Vince Lombardi" na súa honra. En 1971 ingresou no Salón da Fama do Fútbol Americano Profesional. Está considerado como un dos mellores adestradores de fútbol americano da historia, así como figura representativa do futbal americano e do espírito gañador.

## Notas 
## Véxase tamén 
### Ligazóns externas 
* Sitio web oficial